Vukajlija
<s>Vukajlija je veb-sajt na srpskohrvatskom jeziku, prvobitno zamišljen kao rečnik slenga nadahnut engleskim sajtom Urban Dictionary.</s><s>Međutim, s vremenom je postao zbirka uglavnom duhovitih definicija raznih pojmova, izreka i opservacija iz svakodnevnog života.</s><s>Sam naziv Vukajlija je igra rečima koja se zasniva na premeštanju slova u prezimenu srpskog leksikografa Milana Vujaklije.</s><s>U ranijim danima, tipografske greške kod pretrage ovog prezimena su možda sajtu doprinele popularnosti.</s>

<s>Odlikuje se aktuelnošću i duhovitim osvrtima na društvene, kulturne, sportske i političke događaje.</s><s>Sajt je nastao početkom 2007. godine inicijativom programera Dejana Simića iz Pančeva, koji je ujedno i vlasnik portala.</s><s>S vremenom, osim „definicija”, korisnicima je do početka 2017. godine bila otvorena i mogućnost postavljanja „postera” (duhovitih slika s propratnim tekstom) i „reakcije” (kratak gif s odgovarajućim opisom).</s><s>Sajt poseduje i propratni forum.</s>

<s>Proleća 2019. ukinuti su moderatorski nalozi, te trenutno jedan administrator (Kaizen) upravlja celim sajtom.</s>

<s>Mnogi drugi humoristički projekti, poput „Tarzanije” (i posle „Dnevnjaka”) i „Puje Šotke”, nastali su na temelju Vukajlije.</s><s>Sajt su pohvalili brojni portali.</s>

<s>Reference</s>

<s>Vanjske veze 
 
 Politika: Čitate li Vukajliju?</s>

<s>Web stranice u Srbiji
Sleng na internetu
Virtualne zajednice</s>

